text: Brædstrups bedste udsigt er til salg for en slik
  19 april 2015 kl. 10.30
  Byens vandtårn er sat til salg for den beskedne pris af 1 krone.
  Brædstrups gamle vandtårn fra 1937 er blevet overflødigt og derfor kan det nu købes for en enkelt krone, skriver Horsens Folkeblad i dag.
  Vandtårnet ligger på en bakke, så den gode udsigt den fejler ikke noget. Det gamle vandtårn er blevet erstattet af et helt nyt af slagsen til godt 21 millioner og der skal jo startes et sted, når der igen skal penge i kassen.
  Den lokale vandværksformand ligger ikke skjul på, at der er tale om et håndværkertilbud. Murværket har det ikke for godt udtaler John Jensen.
  Muligvis er der tale om fugt.
  Brædstrup Vandværk har overvejet, om det var lettere at jævne det gamle vandtårn med jorden, men håber nu, at det lykkes at finde en køber, der står og mangler et vandtårn.
  Måske til rapelling eller klatring.
  